**Natečaj »Naj izložba Velenja«**

***Pravila 3. natečaja »Naj izložba Velenja 2018«***

1. **SPLOŠNE DOLOČBE, CILJ, NAMEN**

V skladu s temi pravili organizator Mestna občina Velenje, Titov trg 1, 3320 Velenje (v nadaljevanju: organizator) razpisuje javni natečaj ***»Naj izložba Velenja 2018«.***

Z javnim natečajem želimo lastnike ali najemnike poslovnih prostorov v mestnem središču Velenja spodbuditi k obeležitvi praznika Mestne občine Velenje ali Pikinega festivala, ki potekata v mesecu septembru. Spodbuditi želimo tudi atraktivnost prodajnih prostorov v mestnem središču ter tako privabiti v mesto več obiskovalcev. Od prijaviteljev pričakujemo izvirno in ustvarjalno dekoracijo oziroma ureditev izložb v duhu praznovanja, poudarek naj bo predvsem na sporočanju, da gre za mesec, v katerem Velenje praznuje.

Natečaj poteka od dneva objave do vključno 10. oktobra 2018. **Prijave na natečaj so možne do vključno 20. septembra 2018.** Ocenjevanje prijaviteljev bo potekalo od 21. septembra do 10. oktobra. Komisija bo prodajni prostor obiskala brez predhodnega obvestila.

1. **KDO LAHKO SODELUJE V NATEČAJU**

V natečaju lahko sodelujejo fizične osebe s stalnim bivališčem v Republiki Sloveniji, ki zastopajo prodajni prostor v mestnem središču Velenja\* in imajo poravnane obveznosti do Mestne občine Velenje. S sodelovanjem v natečaju sodelujoči sprejema splošne pogoje sodelovanja.

V natečaju ne smejo sodelovati osebe, ki sodelujejo pri organizaciji natečaja ali sestavljajo strokovno komisijo za izbor.

* \*Priloga: mestno središče Velenja
1. **NAGRADE**

Trije prijavitelji, ki bodo prejeli naziv »Naj izložba Velenja«, bodo nagrajeni s praktičnimi nagradami, in sicer:

1. nagrada: 2x jumbo oglas za mesec dni (od 30. oktobra do 30. novembra) na mestnih vpadnicah iz smeri Celja in Slovenj Gradca; 1/3 strani kot PR-članek v tedniku Naš čas in reportažna predstavitev na Radiu Velenje ter predstavitev v TV-oddaji Dobro jutro (VTV); Bicy oglaševanje (4 kolesa za obdobje enega meseca)
2. nagrada: 2x oglas na supreme plakatnem panoju v mestnem središču za obdobje dveh tednov (od 30. oktobra do 30. novembra); 1/4 strani PR-članka v tedniku Naš čas in reportažna predstavitev na Radiu Velenje ter sedem dni oglaševanja na video straneh VTV; Bicy oglaševanje (2 kolesi za obdobje enega meseca)
3. nagrada: 1/4 strani PR-članka v tedniku Naš čas in reportažna predstavitev na Radiu Velenje ter štiri dni oglaševanja na video straneh VTV; Bicy oglaševanje (kolo za obdobje enega meseca)

Nagrade so unovčljive v navedenem obdobju oziroma najkasneje do konca leta 2018. Nagrad ni možno izplačati, niti jih ni možno prenesti na drugo pravno osebo. Mestna občina Velenje krije stroške tiska oglasov. Nagrajenci morajo oblikovane oglase poslati pravočasno.

Razglasitev zmagovalcev natečaja bo na Titovem trgu **13. oktobra 2018**, na prireditvi Podjetno Velenje.

1. **KOMISIJA IN OCENJEVALNI KRITERIJI**

Strokovno komisijo, ki bo izbrala zmagovalce natečaja, bodo sestavljali člani Odbora za mestni marketing, ki jih je s sklepom imenoval župan Mestne občine Velenje.

Komisija bo ocenjevala:

* zunanjo izložbo prodajnega prostora,
* urejenost notranjega prostora,
* pestrost, izvirnost in inovativnost ponudbe, izdelkov in storitev,
* prijaznost osebja,
* celostno in oblikovno usklajenost vseh sestavnih delov prodajnega prostora s predstavitvenimi simboli, elementi, identiteto Mestne občine Velenje ali Pikinega festivala; podoba naj bo čim bolj skladna s celostno grafično podobo Mestne občine Velenje ali Pikinega festivala (npr. rumena in zelena barva, sončnice, Pike, gumbi ipd.).
1. **IZBOR**

Strokovna komisija bo pri ocenjevanju upoštevala vsa merila oziroma kriterije. Točke, dodeljene po posameznih merilih, se seštevajo. Možnih točk je 50. Pri vsakem kriteriju se lahko doseže največ 10 točk.

Izbrani bodo trije najlepše urejeni prodajni prostori v mestnem središču Velenja, ki bodo v skupnem seštevku osvojili največje število točk. Pridobili bodo naziv »Naj izložba Velenja 2018«.

1. **NAČIN SODELOVANJA V NATEČAJU**

Ponudniki izdelkov in storitev, ki želijo sodelovati v natečaju (v nadaljevanju: sodelujoči), se lahko do vključno **20. septembra 2018**, v skladu s temi pravili prijavijo na natečaj. Prijavnico je potrebno poslati na elektronski naslov lepicenter@velenje.si.

1. **VAROVANJE OSEBNIH PODATKOV**

Sodelujoči v natečaju soglašajo, da organizator kot upravljavec zbirke podatkov vodi vzdržuje, obdeluje in nadzoruje zbirko zbranih osebnih podatkov posameznikov, v skladu z Zakonom o varstvu osebnih podatkov (Uradni list RS, št. 86/2004, 113/2005 - ZInfP, 51/2007 - ZUstS-A, 67/2007). Organizator zagotavlja varstvo osebnih podatkov po zakonu.

1. **KONČNE DOLOČBE**

Organizator si pridržuje pravico do sprememb pravil natečaja, če to zahtevajo vzroki tehnične ali komercialne narave ali vzroki na strani javnosti. Organizator si tudi pridružuje pravico, da ne podeli nagrad. O vseh spremembah in novostih natečaja bo organizator udeležence obveščal z objavami na spletni strani [www.velenje.si](http://www.velenje.si).

Dodatne informacije lahko zainteresirani dobijo na spletni strani lepicenter@velenje.si ali na telefonski številki 03 8961 652 (mag. Saša Sevčnikar).